Ed Charles

**Cyn-ŵr Sioned Charles a Kelly Evans a oedd yn berchennog y Deri Arms rhwng 2011 a 2014.**

Symudodd Ed i Gwmderi yn 2011 gyda'i bartner Angela Probert, ei merch Courtney, a'i nith Gemma ar ôl prynu tafarn y Deri gan Meic ac Anita Pierce. O fewn dim daeth ei frawd Andrew, tad Gemma i ymuno a nhw.

Bu cyn-ŵr Angela, Jim Probert, yn dipyn o boen, ac roedd ceisio cadw'r ddesgyl yn wastad rhwng Angela a Gemma'n her a hanner.

Pan glywodd Ed ei fod yn dioddef o ganser y ceilliau, fe glosiodd at Dani Thomas, oedd yn gweithio tu ôl i'r bar ar y pryd.

### Gorffennol Gemma

Aeth pethau'n ffradach pan drywanodd Dani gan Gemma tra oedd hi'n cerdded yn ei chwsg. Pan ddeffrodd ac wynebu trawma'r hyn a wnaeth, sylweddolodd Gemma mi hi, nid Andrew, oedd yn gyfrifol am ladd ei mam. Gan mai Ed fagodd Gemma tra oedd ei thad yn y carchar, roedden nhw'n agos iawn, a bu Ed o gymorth mawr i'w nith wrth iddi ddod i delerau â'r gwir.

Cafodd Ed ei frifo i'r byw pan glywodd fod Angela wedi cael affêr gydag Andrew flynyddoedd yn ôl. Rhoddodd Ed ac Angela un cynnig arall ar gyd-fyw pan ddarganfu Angela ei bod yn feichiog, ond daeth diwedd ar y berthynas pan ddaeth Ed i wybod bod Angela wedi dweud celwydd am golli'r babi.

### Yn gaeth i steroids

Ffodd i America i geisio clirio'i ben, ond pan ddaeth adre doedd dim setlo arno. Dechreuodd gymryd steroids gyda rhai o'i gyd-chwaraewyr yng Nghlwb Rygbi Cwmderi. Trodd yn oriog a byr ei dymer, a bu bron iawn iddo ddinistrio'i berthynas newydd a Sioned Rees. Bu Sioned yn gefn mawr i Ed bryd hynny, a gwnaeth Ed yr un gymwynas â hi pan ddatgelwyd bod Sioned ac Angela'n chwiorydd.

Yn 2014 gorfododd trafferithon ariannol i Ed werthu'r Deri i Sion White a Britt Monk. Cytnuodd Sion i adael i Ed a Sioned fyw yn fflat y Deri dros dro.

### Ymosod ar Dewi

Cychwynodd Ed weithio i'r cwmni tacsis Deri Deithio a gwelodd gyfle i ennill mwy drwy bartneu a cwmni escort Diane Ashurst, yn dreifio'r merched megis Vicky Collins at eu apwyntiadau.

Closiodd Ed a Vicky a cychwynodd Ed deimlo'n genfigenus o'i pherthynas gyda un o'i cleientiaid Dewi Richards. Pan ddaeth Sioned i wybod am y busnes ceisiodd flacmelio Dewi er mwyn iddi beidio dweud wrth bawb am ei fywyd personnol. Ymatebodd Dewi yn ffyrnig i fygythiadau Sioned nes ei bod hi'n ofni am ei bywyd.

Yn benderfynnol o ddial ar Dewi, aeth Ed draw i'w dŷ i'w wynebu. Wrth i'r ffrae droi'n gas trywanodd Ed Dewi ar ei ben gyda gerflyn a'i ladd.

Cyfaddeodd Ed y cwbl wrth Sioned a helpodd ef i guddio'r tystiolaeth. Cyhuddwyd Mark Jones o'r llofruddiaeth ac fe adawodd Ed iddo gael ei yrru i'r carchar am ei drosedd.

### Priodas dreisgar

Am gyfnod bu i drioglion y pentref gredu fod gan Angela aneurysm ar ei hymennydd ond bob yn dipyn daeth i'r amlwg mae celwydd oedd y cyfan. Wrth i'w theulu a'i ffrinidau droi eu cefnau arni trodd Angela at Ed am gysur. Bu i'r ddau gysgu gyda'i gilydd er ei fod erbyn hyn wedi dyweddio a Sioned.

Ar fore ei briodas â Sioned ceisiodd Angela ei berswadio i adael Cwmderi. Penderfynodd Ed barhau gyda'i briodas â Sioned ond fe adawodd Angela lythyr iddi yn datgelu ei bod hi ag Ed wedi cysgu a'i gilydd ar noswyl eu priodas.

Cychwynodd Sioned gam-drin Ed yn emosiynol. Defnyddiai ei gwybodaeth am ei ymosodiad ar Dewi i reoli ei gwr. Symudodd y cwpwl i fflat y caffi ar ben eu hunain a dirywiodd y sefyllfa ymhellach.

Collodd Ed ei hyder ac wrth i'r cam-drin droi'n gorfforol doedd dim dianc i weld. Trodd at Sion White am gyngor ond fe yrodd Gwyneth, partner Sion ar y pryd Ed ymaith, yn dweud wrtho am sefyll i fynnu drost ei hyn ac i fod yn ddyn.

Y noson honno ar ôl i Sioned orfodi iddo gysgu a hi aeth Ed allan i'r stryd ac mewn eilad o wallgofrwydd ymosododd ar Gwyneth drwy ei tharo yn erbyn y wal. Er i Gwyneth beidio gweld pwy ymosododd arni llwyddodd Sioned i ddadansoddi'r gwir.

Cychwynodd Kelly Evans fod yn amheus o'r sefyllfa ond llwyddodd Sioned i'w pherswadio mai Ed oedd yn ei cham-drin hithau.

Yn y diwedd fe welodd Kelly y gwir a'i llygaid ei hyn pan welodd Sioned yn taro Ed. Cyfaddefodd Ed y gwir wrthi am yr hyn oedd yn digwydd yn ei briodas a dangosodd iddi y cleisiau a'r ôlion ble'r oedd Sioned wedi ei guro. Ceisiodd Kelly ei berswadio i adael Sioned ond yn ofer.

Ar achlysur arall, tarodd Ed yn ôl, ar yr union adeg pan gerddodd Eileen i fewn i'r ystafell. Galwyd yr heddlu a cafodd Ed ei gwestiynnu am gam-drin ei wraig cyn i Sioned dynnu'r cyhuddiad yn ôl.

Ar ôl cyraedd pen ei dennyn plediodd Ed wrth Sioned iddi ei ysgaru ond unwaith eto llwyddodd hi i'w reoli drwy fygwth dweud y gwir am yr ymosodiadau ar Dewi a Gwyneth. Ond, wrth i Gwyneth glywed a ddau yn dadlau daeth i wybod y gwir mae Ed ymosododd arni hithau y fwlyddyn gynt. Torodd Gwyneth i fewn i'r caffi yn y stod y nôs ac ymosododd ar Sioned. Cyrhaeddodd Ed yn ôl i weld ei wraig ar waelod y grisiau ac wrth weld syt oedd y sefyllfa'n edrych rhedodd i ffwrdd.

Daeth yr heddlu o hyd i rai o ddillad Ed ar yr arfordir a daeth y trigolion i gredu ei fod wedi lladd ei hyn.

### Cyfle newydd

Yn diweddarach yn y flwyddyn fe welodd Mark Ed yn nghefndir fiedo ar y we yn sôn am loches i'r di-gartref yn Nghaernarfon. Dangosodd y fideo i Kelly ac aeth hi i'r gogledd ar ei union i chwilio amdano. Cyfaddefodd Ed wrth Kelly mai ef oedd wedi lladd Dewi ond llywddodd hithau i'w berswadio i ddychwelyd i Gwmderi a gwynebu ei orffennol.

Cyfaddefodd Ed wrth Mark, ac yna'r heddlu mai ef oedd wedi lladd Dewi ond nid oedd yn bosib cael achos yn ei erbyn yn y pen draw.

Yna penderfynodd erlyn Sioned am y cam drin oedd wedi ei ddioddef ganddi. Wedi achos llys anodd cafwyd Sioned yn euog a fe'i dedfrydwyd i garchar.

### Perthynas a Kelly

Daeth Kelly ag Ed yn agos iawn a bu hithau'n gefn mawr iddo yn y ystod yr achos llys, ac yn y diwedd cychwynodd y ddau berthynas. Pan brynodd Kelly y caffi symudodd y ddau i'r fflat uwchben a cafodd Ed gylfe i gychwyn o'r newydd yn y lle yr oedd wedi bod mor anhapus gyda Sioned.

Yn ystod ymgais yn erbyn agor Pwll Bach fel safle wastraff cychwynodd Ed glosio a Gaynor, rhannodd y ddau gusan cyn i ddamwain yn y pwll achosi iddyn nhw a sawl un arall o drigolion y cwm gael eu dal dan ddaer. Wedi iddynt gael eu rhyddhau gan y gwasanaethau brys gofynnodd Kelly i Ed ei briodi a derbynniodd.

Wedi i Sioned gael ei hanafu mewn damwain sgiio yn Ffrainc penderfynodd Ed fynd i'w gweld yn yr yspty. Pan yno cyhuddodd Angela (a oedd wedi dychwelyd i Gwmderi i gyfarfod 'ai brawd newydd) o ymyrryd gydag offer anadlu Sioned a cheisio ei lladd. Camddealltwriaeth llwyr oedd hwn, ond fe wnaeth pawb ochri gydag Ed. I dalu'r pwyth yn ôl, cyhuddodd hi yntau o'r un peth a bygwth rhannu fideo oedd hi wedi ei dynnu ar ddiwrnod y ddamwain ym Mhwll Bach hefo Kelly o Ed yn cusanu Gaynor.

### Bygythiadau Angela

Daeth Ed i herio Angela tra bod hi'n ymweld â safle Pwll Bach ac yn ystod ffrae rhwng y ddau fe wthiodd hi lawr siafft agored yn y ddaear ar ddamwain. Gan feddwl ei bod hi wedi marw, fe wnaeth dorri i mewn i dŷ Hywel a chlirio holl eiddo Angela ac ysgrifennu nodyn yn dweud ei bod hi wedi gadael Cwmderi, rhywbeth nad oedd yn wirioneddol wir.

Dipyn yn dipyn cychwynodd Ed dderbyn negeseuon destyn yn ei alw'n llforydd. Cychwynodd ymddwyn yn paranoid a trodd yn gas gyda'i ffrindiau wrth iddo eu amau o fod y tu ôl i'r negeseuon.

Ar ddiwrnod ei briodas a Kelly aeth y seremoni yn ei flaen heb ddigwyddiad, er gwaethaf traed oer Ed. Ond yn y parti, wrth ymwled a'r garej i weld car arbennig oedd Ed wedi drefnu ar gyfer eu mis mêl datgelwyd bod Angela dal yn fyw a mai hi oedd y tu ôl i'r negeseuon. Bygythiodd ddweud y cwbwl wrth Kelly os na chai ddeg mil o bunnoedd gan Ed o fewn wythnos.

Ar ôl i Angela gael ei ddeng mil, fe orchmynodd am ddeng mil arall, rhywbeth nad oedd yn bosib i Ed ei gael. Ymosododd Ed arni, ond fe darodd yn ôl ar i ben gan ddianc gyda’r pres a gadael Ed yn anymwybodol ar y llawr.

Daeth Kelly ar draws Angela yn yr ysbyty lle rhannodd hi'r gwir am gusan Ed a Gaynor cyn diflanu unwaith eto. Cyfaddefodd Ed am y gusan ond penderfynnodd peidio datgelu'r gwir am yr arian a'i ymosodiad ar Angela.

Llwyddodd y cwpwl i roi'r cyfan y tu ôl iddyn nhw am gyfnod ond rhai misoedd yn diweddarach daeth neges gan Angela unwaith eto yn hawlio mwy o arian gan Ed.

Trefnodd Ed i gyfarfod ag Angela yn y coed ger y pentref, yr arian a chyllell yn ei fag. Er i Angela wneud sioe o ddileu'r tystiolaeth fod Ed wedi ymosod arni daeth i'r amlwg ei bod yn dweud clwyddau ac ei bod eisioes wedi gyrru'r recordiad yn barod at Kelly. Plediodd ar Ed i adael Cwmderi gyda hi a chychwyn eu bywydau o'r newydd ymhell i ffwrdd o'r pentref. Cyrhaeddodd Kelly i weld Ed ag Angela yn cusanu, eiliadau cyn iddo drywannu Angela â chyllell a'i lladd.

Yn dilyn marwolaeth Angela cadwodd Ed Kelly yn gaeth mewn bwthyn ar gyrion y pentref. Ei fwriad oedd perswadio Kelly i adael Cwmderi gydag ef i gychwyn bywyd newydd yn yr Iwerddon ond roedd Kelly yn poeni am ei bywyd. Ceisiodd ddianc sawl gwaith, unwaith drwy dorri ei breichiau gyda gwydr er mwyn defnyddio'r gwaeth i berswadio Ed fod rhywbeth yn bod ar y babi. Yn y pendraw llwyddodd Kelly i redeg i ffwrdd, Ed yn dilyn ar ei sodlau. Daeth y ddau i stop ar ben clogwyn, ac yn dilyn ffrae disgynnodd Ed tros yr ochor. Ceisiodd Kelly ei achub ond wedi iddi ddod i'r amlwg nad oedd ganddi'r nerth i'w godi ceisiodd Ed lusgo Kelly tros yr ymyl gydag ef. Llwyddodd Dylan Ellis i achub Kelly ond disgynnodd Ed i'w farwolaeth.

Categori:Cymeriadau
Categori:Y teulu Charles

Categori:Dyfodiadau 2011
Categori:Pobol a oedd yn sownd yn Mhwll Bach
Categori:Llofryddwyr
Categori:Ymadawiadau 2019
Categori:Marwolaethau
Categori:Cymeriadau marw
Categori:Cyn Gymeriadau
Categori:Marwolaethau 2019